Gruppearbejdet

Da større projekter oftest laves i grupper er der vise ting, der kan snakkes igennem inden, imens og efter man laver rapporten. For at få et godt projekt er det vigtigt at gruppearbejdet fungere optimalt, hvilket nogen gang kræver, der sættes rammer op inden projektet starter. Til sidst i rapporten kan man med fordel lave en evaluering af gruppearbejdet, for at vurdere, hvordan arbejdet har været og hvad der kan forbedres til næste gang.

## **Log-bog**

Logbog laves for at kunne holde styr på hvad der bliver lavet og for at reflektere over gruppens arbejde. Den kan være en god hjælp til at se om tidsplanen bliver holdt. Det er en god ide at lave logbog hver gang man laver på projektet. Logbogen laves i starten af timen, hvor der bliver fulgt op på hjemmeopgaver og snakket om hvad målet med timen/timerne i dag er. Så kan den opgså bruges i løbet af timen, hvis der kommer nogen gode ideer eller hjemmesider der skal gemmes. Til sidst bliver der samlet op på hvad der er blevet lavet, hvordan rguppen har arbejdet og om man har noget det hele. Det er også her man kan skrive lektier til hinanden ind til næste gang. For ar kunne holde styr på timerne er det en god ide at skrive dato på, hvem der har været der og hvor mange timer der er arbejdet med projektet.

*Tilstede*:

***I starten:***

O*psamling på forberedelse*

*Hvad er målet med dagens? Hvad skal der laves i dag?*

***Undervejs:***

*Delkonklusioner?*

*Gode ideer?*

*Gode kilder?*

***Afrunding***

*Hvilke mål blev opnået?*

*Hvordan har dagens proces været? Hvordan har gruppearbejdet været.*

*Hvad skal der laves til næste gang?*

## **Gruppekontrakt**

#### **Målet med gruppekontrakten**

En gruppekontrakt er en fordel at lave i fællesskab i starten af et gruppeprojekt, især hvis det er et længerevarende projekt. Gruppekontrakten skal være med til at afstemme de forventninger der er til projektet og hvor meget arbejde man har tænkt sig at lægge i det. På den måde har gruppen et fælles startsted, et fælles ønsket mål og de samme spilleregler til at nå igennem projektet. Målet med gruppekontrakten er også at komme konflikterne i forkøbet og hurtigere kunne standse dem, hvis/når de skulle opstå, da der så kan henvises tilbage til hvad gruppen blev enige om i starten.

#### **Indholdet i gruppekontrakten**

Gruppekontrakten kan indeholde forskellige spørgsmål og punkter, der hver især kan være gode at få snakket igennem inden projektet starter. Det er ikke alle punkter der er lige relevante for gruppen og kan derfor godt undlades. Til hvert punkt der er valgt, skrives der en kort formulering, om hvad man er blevet enige om, så man hele tiden kan kigge tilbage og se, hvad man blev enige om til at starte med

**Deltagelse:** Under deltagelse handler det om, hvor meget folk skal deltage i timerne.Hvor meget forventes det, at folk deltager hver gang? Skal man være 100% fokuseret hele timen, alle timer, eller skal der afsættes et hvis antal tid folk må koble væk og evt tjekke Facebook mm? Hvor meget sjov må man have og er der tid til at grine og pjatte i timerne? Er det nødvendig at indfører rød-, gul- og grøn zone? (Man fortæller i starten af timen hvilket zone man er i i dag, for at gruppen på forhånd kan være forberedt på, at personen er i rød zone og ikke kan overskue ret meget arbejde)

Eksempel på deltagelses kontrakt - *Vi er blevet enige om, at det er okay at koble af for 5-10 hver time. "Kobler" man ikke af samtidig, skal man ikke forstyrre de andre, der så stadig skal være fokuseret på deres arbejde. Det er dog okay at pjatte og have det sjovt med hinanden, så længe der bliver arbejdet imens.*

**Kommunikation:** Hvordan skal kommunikationen mellem hinanden foregå både i og efter skoletid. Bliver der lavet et fælles dokument i docs eller teams, hvor man skriver ind og holder tind samlet eller arbejder man så individuelt som muligt? Hvordan skal kommunikationen foregå efter skole? Forventes der, at man svarer på beskeder efter skole og tænkes der over hvordan sproget til hinanden er?

Eksempel på kommunikations kontrakt - *Vi er blevet enige om at oprette et fælles teams til opgaven. Ud over det vil vi kommunikere over Facebook, hvor der forventes vi alle er gode til at svare på hinandens beskeder, også selvom det er uden for skoletiden.*

**Fremmøde:** Forventes der at alle kommer til alle timer? Skal man give besked, hvis man er syg? Hvad er okay fravær? (køretimer, pjæk, tandlæge, sygdom)

Eksempel på fremmøde kontrakt - *Vi er blevet enige om, at man skal komme til alle de timer man kan. Køretimer, lægebesøg og sygdom er okay grunde til ikke at komme, hvorimod pjæk er uacceptabel. Kommer man ikke til timen, skal man give besked hurtigst muligt.*

**Struktur:** Er der bestemte rutiner, der skal laves hver gang før, under eller efter timen, og er der nogen bestemte, der skal stå for det? Det kunne være der skulle skrive logbog, dagsorden eller forventninger.

Eksempel på struktur kontrakt - *Vi er blevet enige om, at der skal skrive logbog hver dag vi har haft teknologi. Logbogen skal indeholde opsamling på hjemmearbejde, forventninger til dagen, kommentarer i løbet af dagen, opsamling til dagen og lektier til næsten gang. Logbogen bliver lavet af den, der har tid eller i fællesskab.*

**Konflikt:** Hvordan skal det håndteres hvis der opstår konflikter? Skal gruppen selv finde en løsning, eller skal der en lærer ind over?

Eksempel på konflikt kontrakt -  *Vi er blevet enige om, at vi vil håndtere det selv så vidt det er muligt, hvis der skulle opstå konflikter i gruppen. Opstår der en større konflikt, vil der blive taget kontakt til en lærer.*

**Deadlines:** Hvordan skal deadlines håndteres? Forventes der, at der bliver lavet ekstra arbejde uden for skoletiden op til deadlines og hvor meget i så fald? Skal man inddrage pauserne?

Eksempel på deadlines kontrakt - *Vi er blevet enige om, at der skal arbejdes så hårdt og længe, at de opstillede deadlines bliver overholdt også selvom det er i pauser og uden for skoletiden. Der er derfor ikke lavet noget tidsinterval, der er acceptabel at skulle arbejde i.*

**Forventet hjemmearbejde:** Hvad forventes der af folk når det kommer til hjemmearbejde? Skal der lavet noget hver time, og hvor mange timer skal der bruges på det?

Eksempel på Forventet hjemmearbejde kontrakt - *Vi er blevet enige om, at der ikke behøves være hjemmearbejde for til hver gang. Dog forventes der så, at man laver det hjemmearbejde man får for til tiden og bruger den tid, der er nødvendig til det.*

**Konsekvenser ved brud på aftalen:**  Hvad sker der hvis kontrakten ikke bliver overholdt? Skal gruppemedlemmet give kage, lave mere hjemmearbejde eller handler det om udsmidning af gruppen? Er der forskel på hvilke forventninger, der bliver overtrådt

Eksempel på Konsekvensbrud kontrakten -  *Vi er blevet enige om, at hvis kontrakten ikke bliver overholdt skal gruppemedlemmet give kage fra kantinen. Bliver kontrakten brudt flere gange, bliver der holdt gruppemøde, hvor gruppemedlemmet kan få lov til at forklare sine brud.*

## **Evaluering**

1. ↑ Itslearning - Mappen: Science Cup - PDF filen: "Gruppekontrakt fra Sciencecup"